Р Е П У Б Л И К А С Р Б И Ј А

НАРОДНА СКУПШТИНА

01 Број 06-2/128-21

13. април 2021. године

Б е о г р а д

**З А П И С Н И К**

**ТРЕЋЕ ПОСЕБНЕ СЕДНИЦЕ НАРОДНЕ СКУПШТИНЕ РЕПУБЛИКЕ СРБИЈЕ У ДВАНАЕСТОМ САЗИВУ, ОДРЖАНЕ 13. АПРИЛА 2021. ГОДИНЕ**

Седница је почела у 10 часова и 10 минута.

Седници је председавао Ивица Дачић, председник Народне скупштине Републике Србије.

Председник је обавестио да је Посебну седницу сазвао ради полагања заклетве председника Врховног касационог суда који, у складу са законом, заклетву полаже пред Народном скупштином.

Након што је, у име народних посланика и у своје име, поздравио Јасмину Васовић, председника Врховног касационог суда, Мају Поповић, министрa правде у Влади Републике Србије, Снежану Марковић, председника Уставног суда Републике Србије, представнике Високог савета судства, судије Врховног касационог суда, председнике судова републичког ранга, председнике апелационих судова, Ненада Вујића, председника Правосудне академије и све остале госте присутне на овој седници, председник је подсетио да је Народна скупштина Републике Србије, на Шестој седници Првог редовног заседања у 2021. години, одржаној 8. априла 2021. године, изабрала Јасмину Васовић за председника Врховног касационог суда, као и да је чланом 53. став 2. Закона о судијама предвиђено да председник Врховног касационог суда полаже заклетву пред Народном скупштином.

У складу са тим, председник је позвао Јасмину Васовић, председника Врховног касационог суда, да положи заклетву.

Након полагања заклетве, народним посланицима се обратила Јасмина Васовић, председник Врховног касационог суда.

Затим је председник, у име народних посланика и у своје име, честитао Јасмини Васовић на избору и пожелео јој успех у раду, а затим је закључио Трећу посебну седницу Народне скупштине Републике Србије у Дванаестом сазиву.

Седница је закључена у 10 часова и 15 минута.

|  |  |  |  |
| --- | --- | --- | --- |
| ГЕНЕРАЛНИ СЕКРЕТАР |  |  | ПРЕДСЕДНИК |
|  |  |  |  |
|  |  |  |  |
| Вељко Одаловић |  |  | Ивица Дачић |